शनिवार को मेरठ की एसएसपी मंजिल सैनी छुट्टी पर थी तो जिले का चार्ज सँभाल रहे एसपी मानसिंह चौहान ने इस अद्भुत फार्मूले को लांच कर दिया। साहब ने मेरठ के लिसाड़ीगेट, कोतवाली और देहलीगेट इलाके के कुख्यात बदमाशों को थाने में इकठ्ठा किया और उनका सम्मान समारोह कर डाला। केवल एसपी साहब ही नहीं, उनके मातहत सीओ और कई थानेदारों ने भी इलाके में लूट, डकैती, बलात्कार, चैन स्नैचिंग और लड़कियों से छेड़छाड़ करने वाले इन बदमाशों को फूल मालाऐं पहनाई।